50 रन से हराया; वुड को 5 विकेट, मेयर्स ने बनाए आतिशी 78 रन
DC VS LSG Head to Head Records; How Many Matches Delhi Capitals Has Won Against  Lucknow Super Giants In IPL? Who has most runs against DC? Follow Indian Premier League (IPL) 2023 Head to Head Records On Dainik Bhaskar (दैनिक भास्कर)
इंडियन प्रीमियर लीग (IPL-16) में शनिवार के दूसरे मैच में लखनऊ सुपरजायंट्स ने दिल्ली कैपिटल्स को 50 रन से हरा दिया। यह लखनऊ की IPL में दिल्ली पर लगातार तीसरी जीत है। टीम के तेज गेंदबाज मार्क वुड ने 5 विकेट लिए, वहीं पहली पारी में काइल मेयर्स ने 38 गेंदों पर 73 रन की विस्फोटक पारी खेली।
लखनऊ के इकाना क्रिकेट स्टेडियम में टॉस हारकर पहले बैटिंग करने उतरी LSG ने 20 ओवर में 6 विकेट पर 193 रन बनाए। जवाब में DC की टीम 20 ओवर में 143 रन ही बना सकी।
मैच का स्कोरकार्ड देखने के लिए यहां क्लिक करें...
अब देखें मैच रिपोर्ट...
अकेले पड़े वॉर्नर, दिल्ली ने लगातार विकेट गंवाए 
टॉस हारकर बल्लेबाजी करने उतरी मेजबान टीम के ओपनर काइल मेयर ने 38 गेंदों पर 7 छक्कों से सजी 73 रनों की पारी खेली। जबकि निकोलस पूरन ने मिडिल ऑर्डर पर 21 बॉल में तीन छक्कों जमाकर 36 रन बनाए। पारी के आखिरी ओवर में आयुष बडोनी ने दो छक्के मारकर स्कोर 190 पार पहुंचाया। दिल्ली के लिए खलील अहमद और चेतन साकरिया ने 2-2 विकेट लिए।
जवाब में डेविड वॉर्नर और पृथ्वी शॉ ने दिल्ली को शानदार शुरुआत दिलाई। टीम ने 41 रन पर पृथ्वी शॉ का विकेट गंवाया। शॉ को मार्क वुड ने बोल्ड किया। पृथ्वी को बोल्ड करने के बाद वुड ने मिचेल मार्श को भी शून्य पर पवेलियन भेजा। टीम 41 रन पर लगे इन झटकों से उबर पाती कि वुड ने अपने स्पेल के अगले ही ओर में सरफराज को चलता कर टीम की कमर तोड़ दी।
अंत में अक्षर पटेल और चेतन साकरिया को आउट कर वुड ने अपने 5 विकेट पूरे किया। मार्क वुड के बाद बचा हुआ काम आवेश खान और रवि बिश्नोई ने कर दिया। दोनों ने 2-2 विकेट लिए।
अब पढ़िए मैच के टार्निंग पॉइंट...
एक नजर में देख लीजिए मैच के रोचक फैक्ट
1. वॉर्नर ने लीग में जमाया 55वां अर्धशतक 
दिल्ली के कप्तान डेविड वॉर्नर ने लीग में अपना 55वां अर्धशतक जमाया। वे इस लीग में सबसे ज्यादा अर्धशतक जमाने वाले बल्लेबाज हैं। शिखर धवन 47 अर्धशतकों के साथ वॉर्नर का पीछा कर रहे हैं।
यहां से पढ़िए मैच कवरेज...
ऐसे गिरे दिल्ली के विकेट... 
मार्क वुड ने दिल्ली का टॉप ऑर्डर ढहाया 
तेज गेंदबाज मार्क वुड ने अपने पहले ही ओवर में टीम को 2 सफलताएं हासिल कीं। उन्होंने 5वें ओवर की शुरुआती 3 गेंदें बाउंसर फेंकी। फिर चौथी बॉल फुलर लेंथ फेंककर पृथ्वी शॉ को बोल्ड कर दिया। अगली ही बॉल पर उन्होंने मिचेल मार्श को भी बोल्ड कर दिया। अगले ही ओवर में उन्होंने सरफराज खान को भी बाउंसर पर चलता कर दिया।
यहां से लखनऊ की बैटिंग...
मेयर्स ने 38 बॉल पर खेली 73 की पारी, लखनऊ ने बनाए 193 रन
केएल राहुल की कप्तानी वाली लखनऊ ने टॉस हारकर बल्लेबाजी करते हुए 20 ओवर में 6 विकेट पर 193 रन का चुनौतीपूर्ण स्कोर खड़ा किया। कैरेबियाई बल्लेबाज काइल मेयर्स ने 38 गेंदों पर 7 छक्कों से सजी 73 रनों की पारी खेली। बीच में निकोलस पूरन ने 21 बॉल पर तीन छक्कों समेत 36 रन बनाए। खलील अहमद को दो विकेट मिले।
पावरप्ले में दिल्ली की धारदार गेंदबाजी 
टॉस जीतकर पहले बॉलिंग करने उतरी दिल्ली कैपिटल्स को गेंदबाजों ने अच्छी शुरुआत दिलाई। शुरुआत में मुकेश कुमार और खलील अहमद ने दबाव बनाया। चौथे ही ओवर में चेतन साकरिया ने केएल राहुल को कैच आउट करा दिया। राहुल 8 रन ही बना सके और उनकी टीम ने 6 ओवरों में एक विकेट के नुकसान पर 30 रन बनाए।
ऐसे गिरे लखनऊ के विकेट...
फोटोज में देखिए लखनऊ-दिल्ली मैच का रोमांच
देखें दोनों टीमों की प्लेइंग-11...
लखनऊ सुपरजायंट्स: केएल राहुल (कप्तान), काइल मेयर्स, निकोलस पूरन, दीपक हुड्डा, मार्कस स्टोइनिस, आयुष बडोनी, क्रुणाल पंड्या, मार्क वुड, रवि बिश्नोई, आवेश खान और जयदेव उनादकट।
इम्पैक्ट प्लेयर: कृष्णप्पा गौतम, अमित मिश्रा, यश ठाकुर, डेनियल सैम्स, प्रेरक मांकड।
दिल्ली कैपिटल्स: डेविड वॉर्नर (कप्तान), पृथ्वी शॉ, राइली रुसो, मिचेल मार्श, सरफराज खान (विकेटकीपर), रोवमन पावेल, अक्षर पटेल, कुलदीप यादव, चेतन साकरिया, खलील अहमद और मुकेश कुमार।
इम्पैक्ट प्लेयर: ललित यादव, मनीष पांडे, अभिषेक पोरेल, प्रवीण दुबे और यश धुल।